


Z A P I S N I K
34.  sjednice Vijeća Gradske četvrti Donja Dubrava,
održane 25. ožujka 2024.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Mladen Cetinja, Petar Atanasoski, Darijen Belec, Antun Bošnjaković, Igor Božić, Mira Božić, Ivan Forgač, Adriano Friganović, Nikola Horvatić, Tomislav Ivanek, Alin Kavur, Ankica Penava Pejčinović, Hrvoje Tomić i Ivan Totić.
Nazočni djelatnici Gradskog ureda za mjesnu samoupravu, promet, civilnu zaštitu i sigurnost: Marija Nakić – voditeljica Područnog odsjeka Donja Dubrava, Snježana Pehar i Silvestar Smrekar - stručni referenti za rad tijela mjesne samouprave. 
Predsjednik utvrđuje da je sjednici nazočno svih 15 članova Vijeća te ono može pravovaljano odlučivati. Otvara 34. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice. 
A. Penava Pejčinović utvrđuje da je od točkom pitanja i prijedlozi na njezin upit prema vijećnicima o promjeni stranke M. Cetinja izjavio da je sada u HSU-u pa traži da se i to uvede u zapisnik. Prijedlog je jednoglasno prihvaćen.
Predsjednik napominje da se na službenim stranicama Vijeća ne može ništa mijenjati dok članovi Vijeća koji su promijenili stranku ne donesu dokaz o tome.
Nakon provedenog glasovanja predsjednik utvrđuje da je zapisnik 33. sjednice prihvaćen s 13 glasova „za“ i 2 glasa „protiv“.
Potom pita članove Vijeća imaju li prijedloge za dopunu dnevnog reda. 
A Penava Pejčinović ističe da je poslala mail-om dva prijedloga za dopunu dnevnog reda, a odnose se na postojanje javnog interesa na čestice za koje se traži mišljenje Vijeća o prodaji. Predmetne čestice nalaze se na području Mjesnih odbora „Ivan Mažuranić“ i Trnava. Za k.č. 7116 k.o. Dubrava u Legradskoj VMO „Ivan Mažuranić“ donijelo je Zaključak kojim smatra da je potrebno istu zadržati u vlasništvu Grada jer postoji javni interes, odnosno potreba izgradnje pješačkog prolaza. Smatra da treba podržati Zaključak VMO-a. Druga čestica nalazi se u Trnavi, k.č. 1306/1 k.o. Resnik, VMO Trnava donijelo je zaključak da ne postoji javni interes, ali smatra da je odluka donesena ishitreno, bez konzultacija s Dječjim vrtićem Jabuka koji graniči s tom česticom i Gradskim uredom za obrazovanje, sport i mlade. Smatra da je potrebno provesti konzultacije o javnim potrebama kvarta prije nego se trajno i nepovratno donese odluka na štetu javnog interesa Trnave. Neki Mjesni odbori ponašaju prekomotno s vlasništvom Grada.
Predsjednik utvrđuje da je Vijeće Gradske četvrti Zaključkom na sjednici održanj 22. rujna 2022. dalo suglasnost za prodaju zemljišta u Legradskoj pa ne vidi razlog zbog kojeg bi se to ponovno stavljalo na dnevni red. Vijeće Mjesnog odbora Trnava 20. prosinca 2022. donijelo je Zaključak kojim je dalo podršku iskazanom interesu stranke za otkupom zemljišta u Trnavi, a mišljenje Vijeća Mjesnog odbora podržalo je i Vijeće Gradske četvrti Zaključkom od 27. veljače 2023. To je ponovno dato Vijeću Mjesnog odbora Trnava na očitovanje, ali još nismo dobili potpisani Zaključak.
Potom daje na glasovanje prijedlog A. Penava Pejčinović za dopunu dnevnog reda točkom 1. u svezi prodaje zemljišta u Legradskoj. Nakon provedenog glasovanja utvrđuje da uz 6 gasova „za“, 7 glasova „protiv“ i 2 „suzdržana“ glasa prijedlog nije prihvaćen.
Nakon provedenog glasovanja o prijedlogu dopune dnevnog reda točkom 2. u svezi prodaje zemljišta u Trnavi predsjednik utvđuje da uz 6 glasova „za“, 8 „protiv“ i 1 „suzdržanim“ glasom, prijedlog nije prihvaćen.
Potom daje na glasovanje dnevni red koji su članovi Vijeća primili u pozivu te nakon provedenog glasovanja utvrđuje da je s 8 glasova „za i 6 gasova „protiv“ usvojen
DNEVNI RED:

1. Prijedlog zaključka o prijedlogu stavljanja izvan snage Dozvole za gospodarenje otpadom KLASA: UP/I-351-02/23-008/13, URBROJ: 251-06-23-001-23-17 od 22. prosinca 2023.
      - predlagatelj: predsjednik Vijeća
2. Prijedlog zaključka o prijedlogu inspekcijskog nadzora nad dovozom biootpada u krug poduzeća Klara Zagreb – silos Resnik, Čulinečka c. 218
    - predlagatelj: predsjednik Vijeća
3. Prijedlog zaključka o prijedlogu postavljanja prometnih uspornika u Željezničkoj ulici, nasuprot ulice VII. Retkovec
     - predlagatelj: predsjednik Vijeća
4. Prijedlog zaključka o prijedlogu postavljanja prometnog ogledala u Sopničkoj ulici na spoju s Jurdanskom ulicom
    - predlagatelj: predsjednik Vijeća
5. Prijedlog zaključka o prijedlogu postavljanja prometnog ogledala u Željezničkoj ulici, nasuprot ulice VII. Retkovec
    - predlagatelj: predsjednik Vijeća
6. Prijedlog zaključka o prijedlogu postavljanja i premještanja prometnih ogledala na području Mjesnog odbora Resnički gaj
    - predlagatelj: predsjednik Vijeća
7. Prijedlog zaključka o prijedlogu označavanja dječjeg i sportskog igrališta i parka za pse u ulici I. Štefanovečki zavoj
    - predlagatelj: predsjednik Vijeća
8. Prijedlog zaključka o prijedlogu rješavanja problema parkiranja neregistriranih automobila na površini u vlasništvu Grada između Pivske i Tarske ulice
    - predlagatelj: predsjednik Vijeća
9. Prijedlog zaključka o prijedlogu otkupa ili zamjene k.č.br. 2484 k.o. Resnik za gradnju dječjeg igrališta
    - predlagatelj: predsjednik Vijeća
10. Prijedlog zaključka o davanju mišljenja o postavljanju luna parka na površinu javne namjene u Zagrebu, Aleja javora – Sitnice, na k.č.br. 8198/1 k.o. Dubrava
- predlagatelj: predsjednik Vijeća
11. Predlaganje kandidata za suce porotnike Općinskog suda u Novom Zagrebu – donošenje zaključka
                 - predlagatelj: predsjednik Vijeća
12. Prijedlog Odluke o izradi Urbanističkog plana uređenja Trg bana Jelačića – Petrinjska Amruševa – Trg N. Š. Zrinskoga – Praška – donošenje zaključka o davanju mišljenja
                  - predlagatelj: predsjednik Vijeća
13. Pitanja, prijedlozi i obavijesti

Članovi Vijeća Ankica Penava Pejčinović, Petar Atanasoski, Darijen Belec, Ivan Forgač, i Tomislav Ivanek napuštaju sjednicu. A. Penava Pejčinović utvrđuje da napuštaju sjednicu jer ne vidi razloga da raspravljaju o prometnim zrcalima, a ne želi se raspravljati o tako važnim stvarima kao što je prodaja zemljišta u vlasništvu Grada.

Ad 1 - Prijedlog zaključka o prijedlogu stavljanja izvan snage Dozvole za gospodarenje otpadom KLASA: UP/I-351-02/23-008/13, URBROJ: 251-06-23-001-23-17 od 22. prosinca 2023.
Predsjednik napominje da su slične zaključke donijele gradske četvrti Maksimir i Gornja Dubrava. Otvara raspravu i podsjeća da im je dostavljen link na kojem su se mogli upoznati sa sadržajem Dozvole.
Bez rasprave, Vijeće sa 9 glasova „za“ i 1 „suzdržanim“ glasom donosi

Z A K L J U Č A K 
o prijedlogu stavljanja izvan snage Dozvole za gospodarenje otpadom
KLASA: UP/I-351-02/23-008/13, URBROJ: 251-06-23-001-23-17
od 22. prosinca 2023.

1. Vijeće Gradske četvrti Donja Dubrava traži stavljanje izvan snage Dozvole za gospodarenje otpadom KLASA: UP/I-351-02/23-008/13, URBROJ: 251-06-23-001-23-17 od 22. prosinca 2023.
1. Vijeće zahtijeva zabranu dovoženja otpada definiranog postojećom Odlukom i Elaboratom gospodarenja otpadom na lokaciji Čret 2e, k.č.br. 15086/1, k.o. Markuševec zbog širenja nesnosnog smrada koji se širi ne samo na području Gradske četvrti Maksimir već i na području Gradskih četvrti Gornja i Donja Dubrava.
1. Kompostana na Čretu namijenjena je prije svega za preradu granja, lišća, trave i ostale zelene mase te Vijeće smatra dovoženje biootpada iz kućanstava na predmetnu lokaciju neprimjerenim i potencijalno opasnim za okolinu jer se radi o urbanom području.
1. Ovaj Zaključak dostavlja se Gradskom uredu za gospodarstvo, ekološku održivost i strategijsko planiranje na daljnje postupanje.


Ad 2 - Prijedlog zaključka o prijedlogu inspekcijskog nadzora nad dovozom biootpada u krug poduzeća Klara Zagreb – silos Resnik, Čulinečka c. 218
Predsjednik otvara raspravu o Prijedlogu zaključka.
Bez rasprave, Vijeće sa 8 glasova „za“, 1 glasom „protiv“ i 1 „suzdržanim glasom donosi

Z A K L J U Č A K 
o prijedlogu inspekcijskog nadzora nad dovozom biootpada
u krug poduzeća Klara Zagreb – silos Resnik, Čulinečka c. 218

1. Razmotren je Zaključak Vijeća Mjesnog odbora Resnički gaj u svezi mogućih nepravilnosti oko zbrinjavanja biootpada u krugu poduzeća Klara Zagreb – silos Resnik, Čulinečka c. 218.
2. U krugu poduzeća Klara Zagreb – silos Resnik, tijekom dana poduzeće 3K.F. d.o.o. dovozi enormne količine biootpada što je vidljivo iz fotografija priloženih ovom Zaključku i vrši se pretovar istog. Naseljem se tijekom dana širi nesnosan smrad što predstavlja opasnost za okolno stanovništvo.
3. Vijeće predlaže Državnom inspektoratu da izvrši inspekcijski nadzor i utvrdi postoje li elementi nepravilnog i nedopuštenog dovoženja i pretovara biootpada za kompostiranje u krugu poduzeća Klara Zagreb – silos Resnik.
4. Ovaj Zaključak dostavlja se Državnom inspektoratu, Sektoru za nadzor zaštite okoliša, zaštite prirode i vodopravni nadzor na daljnje postupanje.


Ad 3 - Prijedlog zaključka o prijedlogu postavljanja prometnih uspornika u Željezničkoj ulici, nasuprot ulice VII. Retkovec
Predsjednik otvara raspravu o Prijedlogu zaključka uz napomenu da se radi o inicijativi Vijeća Mjesnog odbora Stari Retkovec.
Bez rasprave Vijeće jednoglasno donosi

Z A K L J U Č A K 
o prijedlogu postave prometnih uspornika u Željezničkoj ulici
kod novoizgrađene željezničke postaje Sesvetska Sopnica

1. Vijeće, temeljem Zaključka Vijeća Mjesnog odbora Stari Retkovec, predlaže postavu prometnih uspornika u Željezničkoj ulici kod novoizgrađene željezničke postaje Sesvetska Sopnica, 30 metara zapadno od postojećeg pješačkog prijelaza.
2. Postava prometnih uspornika predlaže se radi povećanja sigurnosti sudionika u prometu, naročito pješaka, budući da je na dijelu Željezničke ulice zbog novoizgrađene željezničke postaje Sesvetska Sopnica znatno povećan broj vozila i pješaka.
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.


Ad 4 - Prijedlog zaključka o prijedlogu postavljanja prometnog ogledala u Sopničkoj ulici na spoju s Jurdanskom ulicom
Predsjednik otvara raspravu o Prijedlogu zaključka sačinjenog temeljem Zaključka Vijeća Mjesnog odbora „30. svibnja 1990.“
Bez rasprave Vijeće jednoglasno donosi

Z A K L J U Č A K 
o prijedlogu postavljanja prometnog ogledala 
u Sopničkoj ulici na spoju s Jurdanskom ulicom

1. Razmotren je Zaključak Vijeća Mjesnog odbora“30. svibnja 1990.“, kojim se predlaže postavljanje prometnog ogledala  u Sopničkoj ulici na spoju s Jurdanskom ulicom.
2. Prijedlog se, radi poboljšanja preglednosti prilikom izlaza iz Juradanske na Sopničku ulicu, odnosno sigurnosti odvijanja prometa, smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.



Ad 5 - Prijedlog zaključka o prijedlogu postavljanja prometnog ogledala u Željezničkoj ulici, nasuprot ulice VII. Retkovec
Predsjednik otvara raspravu o Prijedlogu zaključka sačinjenog temeljem prijedloga odnosno Zaključka Vijeća Mjesnog odbora Stari Retkovec.
Bez rasprave Vijeće jednoglasno donosi


Z A K L J U Č A K 
o prijedlogu postavljanja prometnog ogledala 
u Željezničkoj ulici, nasuprot ulice VII. Retkovec

1. Razmotren je Zaključak Vijeća Mjesnog odbora Stari Retkovec, kojim se predlaže postavljanje prometnog ogledala u Željezničkoj ulici kod spoja s ulicom VII. Retkovec jer je temeljem opetovanih pritužbi građana utvrđeno da zbog stabala i ograda privatnih parcela uz prometnu površinu, vozila nemaju preglednost prilikom izlaza na Željezničku ulicu.
2. Prijedlog se, radi poboljšanja preglednosti odnosno sigurnosti odvijanja prometa, smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva i Vijeće obavijesti o učinjenom.
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 6 - Prijedlog zaključka o prijedlogu postavljanja i premještanja prometnih ogledala na području Mjesnog odbora Resnički gaj
Predsjednik otvara raspravu o Prijedlogu zaključka sačinjenog temeljem prijedloga odnosno Zaključka Vijeća Mjesnog odbora Resnički gaj.
Bez rasprave Vijeće jednoglasno donosi

Z A K L J U Č A K 
o prijedlogu postavljanja i premještanja prometnih
ogledala na području Mjesnog odbora Resnički gaj

1. Vijeće, temeljem Zaključka Vijeća Mjesnog odbora Resnički gaj donesenog na 35. sjednici, 12. ožujka 2024., predlaže, uz prethodno ispunjenje prometnih uvjeta, postavljanje prometnih ogledala  na sljedećim lokacijama:
· I. Resnički gaj, preko puta k.br. 17
· I. Resnički gaj, kod k.br. 7
· Čulinečka cesta, preko puta k.br. 150

2. Predlaže se premještanje ranije postavljenog prometnog ogledala u I. Resničkom gaju kod k.br. 6 na lokaciju kod k.br. 13.
3. Nadležnom Gradskom uredu predlaže da izvrši očevid, utvrdi opravdanost zahtjeva i Vijeće obavijesti o učinjenom.
4. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.



Ad 7 - Prijedlog zaključka o prijedlogu označavanja dječjeg i sportskog igrališta i parka za pse u ulici I. Štefanovečki zavoj
Predsjednik otvara raspravu o Prijedlogu zaključka. Ovaj prijedlog odnosno Zaključak dalo je Vijeće Mjesnog odbora Donja Dubrava.
Bez rasprave Vijeće jednoglasno donosi


Z A K L J U Č A K 
o prijedlogu označavanja dječjeg i sportskog igrališta
i parka za pse u ulici I. Štefanovečki zavoj

1. Razmotren je Zaključak Vijeća Mjesnog odbora Donja Dubrava o prijedlogu postavljanja odgovarajućih tabli na dječjem i sportskom igralištu, te u parku za pse u I. Štefanovečkom zavoju.
2. Vijeće prijedlog smatra opravdanim te predlaže da se na lokaciji I. Štefanovečki zavoj postave sljedeće table:
- tabla kojom se označava zabrana dovođenja pasa na dječje i sportsko igralište
- tabla kojom se označava park za pse (ograđena površina južno od dječjeg i sportskog  
  igrališta, prema Ulici kneza Branimira)
3. Ovaj Zaključak dostavlja se, Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za komunalne poslove i javne površine, na daljnje postupanje.


Ad 8 - Prijedlog zaključka o prijedlogu rješavanja problema parkiranja neregistriranih automobila na površini u vlasništvu Grada između Pivske i Tarske ulice
Predsjednik otvara raspravu o Prijedlogu zaključka. Radi se o prijedlogu odnosno Zaključku Vijeća Mjesnog odbora Donja Dubrava.
M. Cetinja predlaže da se u zaključak uvrsti da se traži uklanjanje neregistriranih automobila na javnim površinama na području čitave Gradske četvrti.
Prijedlog M. Cetinje jednoglasno je prihvaćen, a potom Vijeće jednoglasno donosi

Z A K L J U Č A K 
o prijedlogu rješavanja problema parkiranja neregistriranih automobila
na površini u vlasništvu Grada između Pivske i Tarske ulice

1. Razmotren je Zaključak Vijeća Mjesnog odbora Donja Dubrava kojim se ukazuje na problem ostavljanja neregistriranih automobila na površini u vlasništvu Grada između Pivske i Tarske ulice, dio k.č.br. 9490/17 i dio k.č.br. 9470/1 obje k.o. Dubrava i predlaže ozelenjavanje odnosno uređenje predmetne površine kako bi se spriječilo ostavljanje napuštenih neregistriranih automobila na predmetnoj lokaciji.
2. Vijeće prijedlog Vijeća Mjesnog odbora Donja Dubrava smatra opravdanim te se nadležnom komunalnom redarstvu predlaže poduzimanje potrebnih radnji radi uklanjanja parkiranih automobila kako na predmetnoj lokaciji tako i na području čitave Gradske četvrti.
3. Vijeće Gradske četvrti će kroz svoj Plan komunalnih aktivnosti planirati uređenje i ozelenjavanje predmetne površine.
4. Ovaj Zaključak dostavlja se, Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za komunalno i prometno redarstvo, na daljnje postupanje.


Ad 9 - Prijedlog zaključka o prijedlogu otkupa ili zamjene k.č.br. 2484 k.o. Resnik za gradnju dječjeg igrališta
Predsjednik otvara raspravu o Prijedlogu zaključka sačinjenog temeljem prijedloga odnosno Zaključka Vijeća Mjesnog odbora Resnički gaj.
Bez rasprave Vijeće jednoglasno donosi

Z A K L J U Č A K 
o prijedlogu otkupa ili zamjene k.č.br. 2484 k.o. Resnik
za gradnju dječjeg igrališta

1. Razmotren je Zaključak Vijeća Mjesnog odbora Resnički gaj kojim se, radi gradnje dječjeg igrališta, predlaže pokretanje inicijative prema odgovarajućim tijelima Republike Hrvatske radi mogućeg otkupa ili zamjene k.č.br. 2484 k.o. Resnik.
2. Vijeće podržava prijedlog gradnje dječjeg igrališta na zemljištu pod točkom 1. ovog Zaključka budući da na području Mjesnog odbora Resnički gaj nema sadržaja za dječju igru i da se građani upravo zbog nedostatka dječjih igrališta učestalo obraćaju Vijeću Mjesnog odbora Resnički gaj.
3. Budući da je predložena čestica u vlasništvu Republike Hrvatske, nadležnom Gradskom uredu predlaže se otkup ili zamjena k.č.br. 2484 k.o. Resnik i pokretanje inicijative za izgradnju dječjeg igrališta na predmetnoj parceli.
4. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove na daljnje postupanje.


Ad 10 - Prijedlog zaključka o davanju mišljenja o postavljanju luna parka na površinu javne namjene u Zagrebu, Aleja javora – Sitnice, na k.č.br. 8198/1 k.o. Dubrava
Predsjednik otvara raspravu o Prijedlogu zaključka uz napomenu da je Vijeće Mjesnog odbora Novi Retkovec suglasno s postavljanjem luna parka.
Bez rasprave Vijeće jednoglasno donosi

   Z A K L J U Č A K
      o davanju mišljenja o postavljanju pokretne naprave - luna parka na površinu 
javne namjene u Zagrebu, Aleja javora – Sitnice, na k.č.br. 8198/1 k.o. Dubrava 

1. Vijeće, sukladno mišljenju Vijeća Mjesnog odbora Novi Retkovec, smatra da se može udovoljiti zahtjevu Manuele Riter iz Zagreba, Baščanske ploče br. 16, za postavljanje pokretne naprave - luna parka na površinu javne namjene u Zagrebu, Aleja javora – Sitnice, na k.č.br. 8198/1 k.o. Dubrava, tlocrtne površine 350 m².
1. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove.


Ad 11 - Predlaganje kandidata za suce porotnike Općinskog suda u Novom Zagrebu – donošenje zaključka
Predsjednik pita članove Vijeća imaju li prijedloge kandidata za suce porotnike Općinskog suda u Novom Zagrebu. Budui da prijedloga nije bilo, predsjednik predlaže donošenje zaključka da Vijeće nema prijedloga. 
Bez rasprave Vijeće jednoglasno donosi

Z A K L J U Č A K
o prijedlogu kandidata za suce porotnike
Općinskog suda u Novom Zagrebu

1. Vijeće Gradske četvrti Donja Dubrava nema prijedloga kandidata za suce porotnike Općinskog suda u Novom Zagrebu.
1. Ovaj zaključak dostavlja se Odboru za mandatna pitanja, izbor i imenovanja Gradske skupštine Grada Zagreba.


Ad 12 - Prijedlog Odluke o izradi Urbanističkog plana uređenja Trg bana Jelačića – Petrinjska Amruševa – Trg N. Š. Zrinskoga – Praška – donošenje zaključka o davanju mišljenja
Predsjednik otvara raspravu. Bez rasprave Vijeće jednoglasno donosi

           Z A K L J U Č A K
o davanju mišljenja o Prijedlogu Odluke o izradi
Urbanističkog plana uređenja Trg bana Jelačića – Petrinjska – Amruševa – 
Trg N. Š. Zrinskoga - Praška

1. Vijeće Gradske četvrti Donja Dubrava razmotrilo je Prijedlog Odluke o izradi Urbanističkog plana uređenja Trg bana Jelačića – Petrinjska – Amruševa – Trg N. Š. Zrinskoga – Praška te na isti nema primjedbi i prijedloga.
1. Ovaj će zaključak biti upućen Stručnoj službi Gradske uprave.



Ad 13 - Pitanja, prijedlozi i obavijesti
M. Nakić izvješćuje Vijeće da je ispražnjen prostor Mjesne samouprave Trnava u Resničkom putu 1a te da će novi prostor biti u sklopu ambulante u Resničkom putu 81.
A. Kavur obavještava da je prisustvovao Godišnjoj skupštini DVD-a Dubrava i Vijeće je primilo zahvalnicu.
T. Ivanek pita je li stigao odgovor na njegova pitanja u svezi preuređenja Područnog objekta Dječjeg vrtića Pčelica u Aleji lipa. Ponovno je uputio ista pitanja mail-om.
M. Nakić utvrđuje da odgovor još nije stigao ali da će biti poslana požurnica.
Budući da više nije bilo pitanja i prijedloga, predsjednik zaključuje sjednicu u 16,50 sati. 


KLASA: 024-08/24-002/88		
URBROJ: 251-13-11-4/005-24-2
Zagreb, 25. ožujka 2024.


Zapisnik sastavila:
Snježana Pehar


Predsjednik
Vijeća Gradske četvrti
  Donja Dubrava
[bookmark: _GoBack]                                                                                                  Trpimir Majcan, prof., v.r.

Članovi Vijeća

Točka 

11.

Točka 

12.

Trpimir Majcan, predsj. + + + + + + + + + + + +

Mladen Cetinja, potpredsj. + + + + + + + + + + + +

Petar Atanasoski

Darijen Belec

Antun Bošnjaković + 0 + + + + + + + + + +

Igor Božić + + + + + + + + + + + +

Mira Božić + + + + + + + + + + + +

Ivan Forgač

Adriano Friganović 0 - + + + + + + + + + +

Nikola Horvatić + + + + + + + + + + + +

Tomislav Ivanek

Alin Kavur + + + + + + + + + + + +

Ankica Penava Pejčinović

Hrvoje Tomić + + + + + + + + + + + +

Ivan Totić + + + + + + + + + + + +

*  ZA=  +

    PROTIV=  —

    SUZDRŽAN=  0

    NIJE PRISUTAN= prekrižiti ime

Izvješće o glasanju na 34. sjednici VGČ D.Dubrava  25. ožujka 2024.


